El rostro de Analía

***El rostro de Analia*** je američka telenovela produkcijske kuće Telemundo na španjolskom jeziku. Glavne uloge igrali su Elizabeth Gutiérrez i Martín Karpan. Serija je zasnovana na priči Humberta Kika Olivierija koja prati sudbinu Mariane Adrade de Montiel, uspješne poslovne žene i nasljednice aviokompanije koja se zaljubljuje u Daniela Montiela. Serija se premijerno počela prikazivati 20. listopada 2008. u SAD-u.

U Hrvatskoj je prikazana na programu RTL Televizije pod naslovom ***Drugo lice***, a u Srbiji na Televiziji Pink pod naslovom ***Anali***.

## Radnja

Mafijaš Ricky Montana je ubio Jonnya, dečka lijepe Ane Lucije 'Analije' Moncade. Ona odluči osvetiti pokojnog dečka tako da uhvati Montanu. Postaje tajna agentica i Montana se zaljubljuje u nju. No on se, oprezan, dosjeti kako će testirati njenu odanost: Analia treba ubiti Marianu Adrade de Montiel, lijepu poslovnu ženu koja je ukradena pri rođenju. Kad Mariana dozna da je njen suprug, Daniel Montiel, dulje vrijeme vara sa njenom sestričnom, Sarom Adrade, odaje se alkoholu. Kada izvrijeđa Daniela i Saru, odlazi automobilom koji zaustavlja Analia. Analia je pokuša nagovoriti da pobjegnu jer ih prate mafijaši. Ali, pijana Marijana namjerno izazove nesreću i ubije i sebe i Analiu. Nesreću ugledaju dr. Armando Rivera i njegov pomoćnik Roberto. Uspiju izvući Marianu, ali nema Analije. Odvedu je u svoj tajni laboratorij gdje joj operiraju lice prema slici koju su našli u automobilu (na slici je bilo Analijino lice). Mariana se budi iz kome, ali izgubi pamćenje. Prvi put izlazi nakon četiri godine na plažu, gdje spasi svoju kćer Adrianu od utapanja. Ponovno upoznaje svog muža Daniela. Preuzme Analijin život na neko vrijeme.
                  
Dok (prava) Analija bježi od dr. Armanda, Mariani se vraća pamćenje i ona se onesvijesti kad se pogleda u zrcalo. Mariana i Analija se susreću i sprijatelje. Analija se vraća svom zadatku hvatanja Montane i uspijeva ga uhvatiti. Mariana priznaje Olgi da joj je kći i ona joj povjeruje. Daniel, Sara i Yoya su u bolnici. Yoya umire. Svi misle da je Sara mrtva. Sara saznaje da je Mariana živa i kuje plan kako da je ubije. Planira kupiti dionice tvrtke Anđeli, čija je prava vlasnica Mariana. Carmen (Sarina teta) je u ludnici i misli da će se spasiti s pomoću Adriane. Sara natjera doktora Riveru da je operira i vrati joj lice koje je unakaženo u požaru. Nakon toga se vrati na posao u tvrtku, ali joj sunce uništi kožu pa zatim odluči natjerati doktora da ju opet operira. Otima Marijanu i Daniela, ali ih policija zaustavi. Oni izađu iz auta, ali Sara nastavi voziti auto, zaleti se u provaliju i pogine. Carmen opet završi ludnici. Dok pokušava pobjeći ubijaju je pacijenti u bolnici. Ricky Montana pobjegne iz zatvora ali Analia puca na njega. On ostaje živ, ali kao invalid i bez jednog oka dok Analia umire. Doktor ju oživljava. Agustina (Analijina majka) i Aguirre (Analijin otac), Olga (Marianina majka) i kapetan Lares (Analijin šef), Isabel (Adrinina kuma i Marianina najbolja prijateljica) i Mauricio (Danielov brat) se vjenčaju. Mariana i Daniel su opet skupa. Analija operira lice tako da izgleda kao bivše Marianino, a Mariani ostaje Analijino lice.

## Uloge
* Martín Karpan - Daniel Montiel - Marijanin muž i Adrianin otac
* Elizabeth Gutiérrez - Ana Lucía "Analia" Moncada - tajna agentica
* Maritza Rodriguez - Sara Andrade - Marijanina rođakinja, poslovna partnerica Rickyja Montane, Danielova ljubavnica, zločinka, doživila automobilsku nesreću, pala niz provaliju i umrla † 
* Gabriel Porras - Ricardo Rivera "Ricky Montana" - najlukaviji kriminalac u državi, Sarin partner, zločinac, završio u zatvoru, paraliziran i invalid
* Karla Monroig - Isabel Martínez - Marinanina najbolja prijateljica, odvjetnica obitelji Andrade
* Zully Montero - Carmen Reyes de Andrade - Sarina teta, Marianina maćeha, bivša prostitutka i serijski ubojica, luda, zločinka, ubili su je pacijenti u psihijatrijskoj bolnici †
* Elluz Peraza - Olga Palacios - Marianina majka
* Ximena Duque - Camila Moncada - Analijina sestra i zaljubljena u Cristobala
* Flor Núñez - Agustina Moncada - Analijina majka
* Daniel Lugo - dr. Armando Rivera - otac Rickya Montane i Marlene , znanstvenik koji je spasio Marianin i Analijin život i koji je Mariani slučajno promijenio lice
* Manolo Coego - Calestino Murales - Debeli - Montanin i Carmenin odvjetnik, zločinac
* Germán Barrios - Ernesto Andrade - Marianin i Miguelov otac 
* Jorge Consejo - Roberto - pomoćnik dr. Armanda Rivere, zaljubljen u Chanuquu
* José Guillermo Cortines - Mauricio Montiel - Danielov brat, oženio se Isabel 
* Pedro Moreno - Cristobal Colona - Analijin najbolji prijatelj, zaljubljen u Camilu
* Evelin Santos - Marlene - zaposlenica u Gato Verdeu, lezbijka zaljubljena u Camilu
* Chela Arias - Yoya - Marianina dadilja, ubila ju je Carmen Andrade probadajući je nožem u trbuh †
* Alvaro Ruiz - Nieves - vozač obitelji Adrade
* Gustavo Franco - René - Sarin ujak i pomagač, zločinac, završio u zatvoru
* Víctor Corona - Chino - Montanin najvjerniji čovjek, izdao ga, završi u zatvoru i popravio se
* Ana Gabriela Barboza - Vicky - zaposlenica u tvrtki Anđeli, zaljubljena u Miguela
* Alejandro Chabán - Miguel Palacios - Marianin brat, zaljubljen u Vicky
* Jacqueline Marquez - Chaniqua - Analijina prijateljica, zaljubljena u Roberta
* Angie Russian - Jasmine - najbolja Camilina prijateljica, zaljubljena u Cristobala 
* Daniela Nieves - Adriana Montiel - Marianina i Danielova kći
* Gaby Espino - Mariana Andrade de Montiel - Danielova supruga i Adrianina majka

## Vanjske veze
* Službene web stranice 
* Telemundo službena objava za novinstvo